rejauldu/bengali-wikipedia huggingface dataset:
অমায়রা দস্তুর (; জন্মঃ মে ৭, ১৯৯৩) একজন ভারতীয় চলচ্চিত্র অভিনেত্রী। তিনি হিন্দি, তামিল এবং তেলুগু চলচ্চিত্রে কাজ করেছেন। অভিনেতা প্রতীক বব্বর এর সঙ্গে আমিরা সর্বপ্রথম 'ইছাক' (২০১৩) চলচ্চিত্রে অভিনয় করেন। ১৬ বছর বয়সে তিনি প্রথম মডেলিং করেন যার মধ্যে ছিলো ক্লিন এ্যান্ড ক্লিয়ার, ডাভ, ভোডাফোন এবং মাইক্রোম্যাক্সের বিজ্ঞাপনে অভিনয়। ইমরান হাশমীর বিপরীতে আমিরা 'মিঃ এক্স' চলচ্চিত্রে ছিলেন। তামিল চলচ্চিত্র অভিনেতা ধনুশ এর সঙ্গেও তিনি তামিল চলচ্চিত্র 'আনেগান' এ অভিনয় করেন।  প্রারম্ভিক জীবন  অমায়রা ক্যাথেড্রাল এ্যান্ড জন কনন স্কুলে তার শিক্ষা জীবন শুরু করেন। এরপর ধিরুভাই আম্বানি ইন্টারন্যাশনাল স্কুলে তার মাধ্যমিক পড়ালেখা শুরু করলেও ছেড়ে দেন। অমায়রা ইরানি বংশোদ্ভূত এবং তিনি তার বাড়িতে গুজরাটি ভাষায় কথা বলেন। টেলিভিশন বিজ্ঞাপনে আমিরা তার প্রথম কর্মজীবন শুরু করেছিলেন।   কর্মজীবন  অমায়রা অভিনীত প্রথম চলচ্চিত্র ছিলো 'ইসাক' (২০১৩), যেটি মনিষ তিওয়ারি পরিচালনা করেছিলেন।   তথ্যসূত্র    বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:পারসি ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী
আবদুস সোবহান রাহাত আলী উচ্চ বিদ্যালয় চট্টগ্রাম জেলার পটিয়া উপজেলা সদরে অবস্থিত একটি ঐতিহ্যবাহী উচ্চ বিদ্যালয়।   ইতিহাস   মুসলমান ছেলেদের শিক্ষার প্রসারে এই বিদ্যালয়টি ১৯১৪ সালে চট্টগ্রাম-এর পটিয়া সদরের শূন্য কিলোমিটারে শিক্ষানুরাগী মাওলানা আবদুস সোবহান কর্তৃক প্রতিষ্ঠিত হয়। প্রথমে এটি একটি ধর্মীয় মক্তব হিসেবে প্রতিষ্ঠিত হয়। দুষ্কৃতকারীরা মক্তব পুঁড়িয়ে দিলে মাওলানা আবদুস সোবহান মক্তবের পাশে অবস্থিত পটিয়া থানায় যান এবং দারোগা রাহাত আলীর সাথে এ ব্যাপারে কথা বলেন। মুসলিম ছেলেদের পড়াশোনার ব্যাপারে তার উৎকন্টার কথা জানান। এ কথা শুনে দারোগা রাহাত আলী মাওলানা আবদুস সোবহানকে তৎকালীন মুসলমানদের উন্নতির কথা বিবেচনা করে মক্তবের পরিবর্তে আধুনিক ইংরেজী বিদ্যালয় প্রতিষ্ঠার গুরুত্ব বুঝান; মাওলানা সাহেব ইংরেজী বিদ্যালয় প্রতিষ্ঠার জন্য আর্থিক অক্ষমতার ব্যাপারে জানালে রাহাত আলী দারোগা তাৎক্ষণিক নগদ ১ হাজার টাকা (রূপী) প্রদান করেন। পরে এটিকে উচ্চ ইংরেজী বিদ্যালয় হিসেবে উন্নীত করা হয়। ১৯১৭ সালে মাওলানা সাহেবের অনুরোধে তৎকালীন বিদ্যালয় পরিচালনা কমিটি প্রতিষ্ঠাতা হিসেবে রাহাত আলী দারোগার নাম অর্ন্তভুক্ত করে। এরপর থেকে অদ্যাবধি বিদ্যালয়টি ‘আবদুস সোবহান রাহাত আলী উচ্চ বিদ্যালয়’ হিসেবে পরিচিত হয়ে আসছে।   অবস্থান  পটিয়া থানার ১০০ মিটারের মধ্যেই রয়েছে এই স্কুল।   স্কুল ভবন  ৬টি ভবনের ৩০টি কক্ষে বিদ্যালয়ের শ্রেণী কার্যক্রম পরিচালিত হচ্ছে। বিজ্ঞান শিক্ষার জন্য রয়েছে সমৃদ্ধ পৃথক ২টি ল্যাব কক্ষ, যেখানে রসায়ন ও জীব বিজ্ঞান হাতে কলমে শিক্ষা দেয়া হয়। আধুনিক তথ্যপ্রযুক্তি শিক্ষার জন্য রয়েছে একটি সমৃদ্ধ আইসিটি ল্যাব।   ছাত্রদের আবাসন  স্কুলের ছাত্রদের জন্য ছাত্রাবাস নির্মাণাধীন।   মাঠ  ৩.৫ একর জায়গার উপর বর্তমানে বিদ্যালয়ের কার্যক্রম চলছে। বিদ্যালয়ের সামনে ও পিছনে রয়েছে দু’টি মাঠ।   অনুষদ ও বিভাগসমূহ  উচ্চ বিদ্যালয়- ক্লাস ৬ থেকে ১০ পর্যন্ত (বিজ্ঞান, ব্যবসায় শিক্ষা ও মানবিক বিভাগ)।   পাঠাগার  পাঠ্য বইয়ের বাইরে জ্ঞান অর্জনের জন্য রয়েছে একটি সমৃদ্ধ পাঠাগার কক্ষ।   অন্যান্য অবকাঠামোগত সুযোগ সুবিধাসমূহ  বিজ্ঞান শিক্ষার জন্য রয়েছে সমৃদ্ধ পৃথক ২টি ল্যাব কক্ষ, যেখানে রসায়ন ও জীব বিজ্ঞান হাতে কলমে শিক্ষা দেয়া হয়। আধুনিক তথ্য প্রযুক্তি শিক্ষার জন্য রয়েছে পৃথক কম্পিউটার/আইসিটি ল্যাব। পাঠ্য বইয়ের বাইরে জ্ঞান অর্জনের জন্য রয়েছে একটি সমৃদ্ধ পাঠাগার কক্ষ। রয়েছে পৃথক অফিস কক্ষ। প্রধান শিক্ষকের জন্য রয়েছে সুবিশাল অফিস কক্ষ ও বিশ্রামাগার। শিক্ষকদের জন্য রয়েছে পৃথক কমন রুম। রয়েছে একটি নামায ঘর। বিদ্যালয়ের মাঝে পৃথক একটি অডিটোরিয়াম রয়েছে। যেখানে বছরব্যাপী অনুষ্ঠিত হয় সরকারি-বেসরকারি বিভিন্ন প্রোগ্রাম। তবে ইচ্ছে করলে বাইরের লোকজনও শর্ত সাপেক্ষে নির্দিষ্ট ফি’র বিনিময়ে অডিটোরিয়াম ব্যবহার করতে পারেন। একটি পৃথক বিল্ডিং-এ রয়েছে ছাত্রদের জন্য রয়েছে একাধিক শৌচালয়। এবং এখানে ছাত্রদের জন্য একটি মসজিদ আছে যেখানে ছাত্র এবং শিক্ষক এবং অন্যান্য লোকজন নামাজ পড়তে পারে ঃঃ।   তথ্যসূত্র    প্রতিষ্ঠানের ওয়েবসাইট  Voice of Patiya  বাংলা এক্সপ্রেস  দৈনিক কালের কন্ঠ   বহিঃসংযোগ   প্রাতিষ্ঠানিক ওয়েবসাইট   মাধ্যমিক শিক্ষাপ্রতিষ্ঠান সমূহ  Secondary Schools of Bangladesh  শতবর্ষ পূর্তি  বিষয়শ্রেণী:১৯১৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার বিদ্যালয় বিষয়শ্রেণী:পটিয়া উপজেলার শিক্ষাপ্রতিষ্ঠান
সৈরাট (; সৈরাট ) ২৯ এপ্রিল ২০১৬ সালে মুক্তিপ্রাপ্ত একটি মারাঠি ভাষার রোমান্টিক চলচ্চিত্র। নাগরাজ পোপাতরাও মাঞ্জুলে পরিচালিত সৈরাটের প্রধান দুই চরিত্রে অভিনয় করেছেন রিঙ্কু রাজগুরু ও আকাশ তোসার। ছবিটি মারাঠি ছায়াছবির ইতিহাসে সর্বোচ্চ আয়ের রেকর্ড ভেঙে ফেলেছে। এটি প্রথম মারাঠি সিনেমা যা ১০০ কোটির ক্লাবে প্রবেশ করেছে। মাত্র ৪ কোটি বাজেটের চলচ্চিত্রটি ১১০ কোটি টাকা আয় করেছে। এই চলচ্চিত্রটি ১০০ দিনের বেশি সময় ধরে মহারাষ্ট্রের বিভিন্ন সিনেমা হলে প্রদর্শিত হয়।  এই চলচ্চিত্রটি ভারত ( কলকাতা ) - বাংলাদেশ যৌথ প্রযোজনায় বাংলা ভাষাতে "নূর জাহান"  নামে পুনঃনির্মাণ করা হচ্ছে এবং পরিচালনায় থাকছে অভিমূন্য মুখার্জী।  চলচ্চিত্রটি কন্নড় ভাষায় মানাসু মাল্লাগী  পুনঃনির্মিত হয়েছে এবং নায়িকা হিসাবে চলচ্চিত্রটিতে সৈরাটের নায়িকা রিঙ্কু রাজগুরু ছিলেন। এই চলচ্চিত্রটি কয়েকটি ভাষায় যেমন : তামিল, তেলুগু, পাঞ্জাবী ও হিন্দীতে পুনঃনির্মিত হবে।  কাহিনি সংক্ষেপ উঁচু ও নিন্ম বর্ণের তরুণী-তরুণের প্রেম নিয়ে আবর্তিত হয়েছে সৈরাটের গল্প। প্রেমের কথা প্রকাশ হয়ে পড়লে নানান সামাজিক চাপের মুখে পড়ে তারা। এক পর্যায়ে তাদের শহর ত্যাগ করতে হয়।   অভিনয়   রিঙ্কু রাজগুরু ছিলেন অর্চনা পাটিল (আর্চি) এর চরিত্রে।  আকাশ থোসার ছিলেন প্রশান্ত কার্লে (পারস্য) এর চরিত্রে।  আরবাজ শেখ ছিলেন সেলিম শেখের চরিত্রে।  তানাজি বালগুন্ডে ছিলেন প্রদীপ বানসুডে (লেংডু) এর চরিত্রে।  সঙ্গীত সৈরাট ছবির সঙ্গীত পরিচালনায় এই প্রথম হলিউডের সনি স্কোরিং স্টেজে কোনও ভারতীয় ছবির সঙ্গীত রেকর্ড করা হয়েছে। সঙ্গীত পরিচালক জুটি অজয়-অতুল কাজ করেছেন এই চলচ্চিত্রে।  খ‍্যাতি অর্জন ৬৬তম বার্লিন আন্তর্জাতিক চলচ্চিত্র উৎসবে সৈরাট জেনারেশান ১৪প্লাস সেকশানে প্রদর্শিত হয়। এছাড়াও জাতীয় চলচ্চিত্র পুরস্কারে বিশেষ জুরি পুরস্কার পান অভিনেত্রী রিঙ্কু রাজগুরু।  তথ্যসূত্র  __নির্ঘণ্ট__ __নতুন_অনুচ্ছেদের_সংযোগ__  বিষয়শ্রেণী:২০১৬-এর চলচ্চিত্র বিষয়শ্রেণী:মারাঠি চলচ্চিত্র বিষয়শ্রেণী:২০১৬-এর প্রণয়ধর্মী নাট্য চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:অজয়-অতুল সুরারোপিত চলচ্চিত্র বিষয়শ্রেণী:ভারতে ধর্ষণ সম্পর্কে চলচ্চিত্র বিষয়শ্রেণী:ভারতে সম্মান রক্ষার্থে হত্যা
মাইকেল স্কার্স একজন লেখক, গবেষক, কর্মী এবং সমকামী পুরুষদের স্বাস্থ্যের পক্ষে প্রচারক। তিনি সান ফ্রান্সিসকোতে থাকেন। তিনি স্মিয়ারিং দ্য কুইয়ার: মেডিকেল বায়াস ইন দ্য হেলথ কেয়ার অফ গে মেনSmearing the Queer: Medical Bias in the Health Care of Gay Men. Haworth Press: 1999. এবং মেল অন মেল রেপ: দ্য হিডেন টোল অফ স্টিগমা অ্যান্ড শেম  বইদুটির লেখক।Male on Male Rape: The Hidden Toll of Stigma and Shame. Perseus Books: 1997.  তিনিই প্রথম পুরুষ যিনি ওহিও স্টেট ইউনিভার্সিটি থেকে নারী শিক্ষায় ডিগ্রি অর্জন করেছিলেন, সেখানে তাঁর সক্রিয়তার ফলে তিনি মৃত্যুর হুমকি এবং চলমান সমকামী বিরোধী হয়রানির সম্মুখীন হয়েছিলেন। এই ঘটনার পরিপ্রেক্ষিতে ক্যাম্পাসের একটি আবাসিক হলের একটি শাখা খালি করতে হয়েছিল।"Students Moved For Harassing Gay Roommates." New York Times June 3, 1990. মার্ক কন্টের সাথে, তিনি ওহিও স্টেট ইউনিভার্সিটির হোমকামিং কোর্টের প্রথম প্রকাশ্য সমকামী সদস্য হিসেবে নির্বাচিত দুজন স্নাতক ছাত্রের একজন ছিলেন।  তিনি ওএসইউ থেকে বিজ্ঞান ও প্রযুক্তির তুলনামূলক অধ্যয়নে স্নাতকোত্তর ডিগ্রি অর্জন করেন, যা অন্যথায় বিজ্ঞান অধ্যয়ন নামে পরিচিত। বিজ্ঞান অধ্যয়নের ক্ষেত্রটি হল একটি আন্তঃবিষয়ক গবেষণা ক্ষেত্র। এটি একটি বিস্তৃত সামাজিক, ঐতিহাসিক এবং দার্শনিক প্রেক্ষাপটে বৈজ্ঞানিক দক্ষতা সংস্থাপন করার চেষ্টা করে। এটি বৈজ্ঞানিক শাখার ইতিহাস, বিজ্ঞান ও সমাজের মধ্যে আন্তঃসম্পর্ক এবং বৈজ্ঞানিক দাবির অন্তর্নিহিত গোপন উদ্দেশ্যগুলির সাথে সম্পর্কিত। এটি বিজ্ঞানের সমালোচনা করলেও, সেইসঙ্গে এটি বিজ্ঞান নীতি সংক্রান্ত বিষয়গুলিতে বৃহত্তর জনসাধারণের অংশগ্রহণের সম্ভাবনা তুলে ধরে।  স্কার্সকে ওএসইউ-এর ধর্ষণ শিক্ষা ও প্রতিরোধ কর্মসূচির সমন্বয়কারী হিসেবে নিয়োগ করা হয়েছিল, কর্মসূচিটি এখন যৌন সহিংসতা শিক্ষা নামে পরিচিত।http://swc.osu.edu/sves_education.asp ১৯৯৮ সালে, তিনি ক্যালিফোর্নিয়া বিশ্ববিদ্যালয়ের লেসবিয়ান, গে, বাইসেক্সুয়াল অ্যাণ্ড ট্রান্সজেন্ডার রিসোর্স-এর প্রথম সমন্বয়কারী ছিলেন।"Michael Scarce First Coordinator of LGBT Resources." UCSF Daybreak June 14, 1998.http://lgbt.ucsf.edu  ১৯৯৯ সালে, তিনি  পজ পত্রিকার জন্য সমকামী পুরুষদের মধ্যে পায়ু যৌনতার ঘটনা নিয়ে একটি বিতর্কিত প্রবন্ধ"A Ride on the Wild Side."  POZ Magazine, February 1999 লেখেন, যা লেখার ক্ষেত্রে শ্রেষ্ঠত্বের জন্য র‍্যাণ্ডি শিল্টস পুরস্কার জিতে নেয়। তিনি পজ-এর সাথে একজন কলাম লেখক এবং অবদানকারী সম্পাদক হিসেবে কাজ চালিয়ে যান।   গ্রন্থপঞ্জি    মেল অন মেল রেপ: দ্য হিডেন টোল অফ স্টিগমা অ্যান্ড শেম, পার্সিয়াস বুকস (১৯৯৭)।  স্মিয়ারিং দ্য কুইয়ার: মেডিকেল বায়াস ইন দ্য হেলথ কেয়ার অফ গে মেন, হাওর্থ প্রেস (১৯৯৯)।   তথ্যসূত্র   বিষয়শ্রেণী:মার্কিন সমকামী লেখক বিষয়শ্রেণী:মার্কিন স্বাস্থ্যকর্মী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মার্কিন এলজিবিটিকিউ সাংবাদিক
চারুচন্দ্র বিশ্বাস CIE (২১ এপ্রিল ১৮৮৮ - ৯ ডিসেম্বর ১৯৬০) একজন ভারতীয় জাতীয় কংগ্রেসের রাজনীতিবিদ ছিলেন।   বিস্তারিত  বিশ্বাস কলকাতা হাইকোর্টে আইনজীবী হিসেবে তার কর্মজীবন শুরু করেন। সাম্রাজ্যবাদী ব্রিটিশ সরকার তাকে ১৯৩১ সালের জন্মদিনের সম্মানের তালিকায় কম্প্যানিয়ন অফ দ্য অর্ডার অফ দ্য ইন্ডিয়ান এম্পায়ার (সিআইই) নিযুক্ত করেছিল।  ১৯৪০ সালের ফেব্রুয়ারি মাসে তিনি কলকাতা হাইকোর্টের বিচারপতি নিযুক্ত হন।  এবং পরবর্তীকালে ১৯৪৯-৫০ সালে কলকাতা বিশ্ববিদ্যালয়ের ভাইস চ্যান্সেলর হিসাবে।  বিশ্বাস পশ্চিমবঙ্গ থেকে ১৯৫২ থেকে ১৯৬০ সাল পর্যন্ত ভারতীয় সংসদের উচ্চকক্ষ রাজ্যসভায় নির্বাচিত হন। তিনি ১৯৫৩ থেকে ১৯৫৪ সাল পর্যন্ত রাজ্যসভায় সংসদ নেতা ছিলেন। তিনি ১৯৫২ থেকে ১৯৫৭ সাল পর্যন্ত রাজ্যের মন্ত্রী এবং তারপরে কেন্দ্রীয় আইন ও সংখ্যালঘু বিষয়ক মন্ত্রী ছিলেন।   তথ্যসূত্র   বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:কলকাতা বিশ্ববিদ্যালয়ের উপাচার্য বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:কলকাতা উচ্চ আদালতের বিচারক বিষয়শ্রেণী:ভারতের মন্ত্রিসভা সদস্য বিষয়শ্রেণী:ভারতের আইনমন্ত্রী বিষয়শ্রেণী:১৯৬০-এ মৃত্যু বিষয়শ্রেণী:১৮৮৮-এ জন্ম বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:রাজ্যসভার নেতা বিষয়শ্রেণী:উৎসবিহীন তথ্যসহ সকল নিবন্ধ
কালদেরা ডে কোটপেক () মধ্য আমেরিকার এল সালভাদোরে অবস্থিত আগ্নেয়গিরির অগ্ন্যুৎপাতের ফলে সৃষ্ট জ্বালামুখ। নহুয়াতল ভাষায় এ জ্বালামুখটি ‘সাপের পাহাড়’ নামে পরিচিত।  ৭২০০০ বছর থেকে ৫৭০০০ বছর পূর্বে বেশ কয়েকবার বড় ধরনের আগ্নেয়গিরি সংঘটিত হবার ফলে প্রস্থরখণ্ড বেরিয়ে এসে এ জ্বালামুখের সৃষ্টি হয়। এরপর থেকেই কালো চকচকে আগ্নেয়গিরিজাত পাথর ও লাভা প্রবাহের ফলে জ্বালামুখের পশ্চিম প্রান্ত গঠন করে। এছাড়াও, ছয়টি আগ্নেয়গিরিজাত লাভার উঁচুস্তর গঠন করে। সর্বকনিষ্ঠ চূড়াটি ‘সেরো পাচো’ নামে পরিচিত। এটি খ্রিস্ট-পূর্ব ৮০০০ সালে গঠিত হয়েছে।   কোটপেক হ্রদ  ‘কোটপেক হ্রদ’ বা ‘লাগো ডে কোটপেক’ কোটপেক কালদেরার পূর্ব প্রান্তে গঠিত প্রাকৃতিকভাবে বড় ধরনের খাঁজে গড়া হ্রদের সৃষ্টি করে। এল সালভাদোরের সান্তা অ্যানা ডিপার্টমেন্টের কোটপেক এলাকায় এর অবস্থান। হ্রদের কিনারায় উষ্ণ জলধারা বহমান। ২৬ বর্গকিলোমিটার (১০ বর্গমাইল) আয়তনের এ হ্রদটি এল সালভাদোরের অন্যতম বৃহৎ হ্রদ। তিওপান দ্বীপের এ হ্রদটির পার্শ্ববর্তী এলাকাসমূহে মায়া সভ্যতারও নিদর্শন রয়েছে।   তথ্যসূত্র       আরও দেখুন    হন্ডুরীয়  সাচিতোতো  প্রুডেন্সিয়া আয়ালা‎‎  ফ্রান্সিসকো গাভিদিয়া  স্যান আন্দ্রেস, এল সালভাদোর  রোমেলিয়া অ্যালারকন ফোলগার‎‎   গ্যালারী চিত্র   বিষয়শ্রেণী:এল সালভাদোরের হ্রদ বিষয়শ্রেণী:এল সালভাদোরের আগ্নেয়গিরি বিষয়শ্রেণী:এল সালভাদোরের জীবমণ্ডল সংরক্ষণাগার বিষয়শ্রেণী:জ্বালামুখ হ্রদ বিষয়শ্রেণী:মধ্য আমেরিকার আগ্নেয়গিরিজাত জ্বালামুখ
আর্তুর সিলভা ফেইতোজা (; জন্ম: ২৬ এপ্রিল ১৯৯৫; আর্তুর সিলভা নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের তৃতীয় স্তর জে৩ লিগের ক্লাব কাতালের তোইয়ামার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।   প্রারম্ভিক জীবন  আর্তুর সিলভা ফেইতোজা ১৯৯৫ সালের ২৬শে এপ্রিল তারিখে ব্রাজিলের বোয়া ভিস্তায় জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ             বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:জে৩ লিগের খেলোয়াড় বিষয়শ্রেণী:জাপানে প্রবাসী ফুটবলার বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:জে২ লিগের খেলোয়াড়
থাম্ব|পেনসিলভানিয়ার এমমাউসে রোডেল, ইনকর্পোরেটেড দ্বারা প্রকাশিত পুরুষদের স্বাস্থ্য পত্রিকাটি ২০০৬ সালে মার্কিন সংবাদপত্রের দোকানগুলিতে সর্বাধিক বিক্রিত পুরুষদের পত্রিকা ছিল।   এটি বিশ্বজনীন পুরুষদের ম্যাগাজিনের একটি তালিকা । এগুলি  মূলত পুরুষ পাঠকদের জন্য প্রকাশিত।  পত্রিকাগুলির লক্ষ্য দর্শকদের উপর নির্ভর করে তালিকাটি উপবিভাগে বিভক্ত করা হয়েছে। এই তালিকায় প্রাপ্তবয়স্কদের পত্রিকাও রয়েছে। এখানে সেইসব ম্যাগাজিন অন্তর্ভুক্ত করা হয়নি যেগুলির প্রধানত পুরুষ পাঠক রয়েছে, অথবা ধরে নেওয়া যেতে পারে - যেমন গাড়ি, ট্রেন, মডেল বিল্ডিং এবং গ্যাজেট সম্পর্কিত ম্যাগাজিন। তালিকায় অনলাইন প্রকাশনা বাদ দেওয়া হয়েছে।   তথ্যসূত্র   বিষয়শ্রেণী:পুরুষদের ম্যাগাজিন বিষয়শ্রেণী:ম্যাগাজিনের তালিকা
ড. অনাদিনাথ দাঁ (৫ জানুয়ারি ১৯৩১ ― ১ মার্চ ১৯৯৯) ছিলেন বিশিষ্ট  ভারতীয় বাঙালি  পদার্থবিজ্ঞানী, অধ্যাপক ও বিজ্ঞান লেখক।  অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১২,   জন্ম ও শিক্ষাজীবন  অনাদিনাথ দাঁ’র জন্ম ১৯৩১ খ্রিস্টাব্দের ৫ জানুয়ারি  ব্রিটিশ ভারতের রাজধানী কলকাতা শহরের শোভাবাজারে। পিতা চন্দ্রনাথ দাঁ, মাতা যমুনারানী। বাল্যকাল থেকেই অনাদি অত্যন্ত মেধাবী ছিলেন। স্কটিশ চার্চ কলেজিয়েট স্কুল থেকে প্রথম স্থান অধিকার করে ম্যাট্রিক পাশ করেন। স্কটিশ চার্চ কলেজ থেকেও আইএসসি পরীক্ষাতেও প্রথম হন। পদার্থ বিজ্ঞানে অনার্স নিয়ে প্রথম শ্রেণিতে  বিএসসি এবং রেডিও ফিজিক্স ও ইলেক্ট্রনিক্স বিষয় নিয়ে ১৯৫২ খ্রিস্টাব্দে কলকাতা বিশ্ববিদ্যালয় হতে  এমএসসি পাশ করেন। অধ্যাপনাকালেই তিনি রেডিও ফিজিক্স ও ইলেক্ট্রনিকস্ বিষয়ে কলকাতা বিশ্ববিদ্যালয়ের  পিএইচ ডি ডিগ্রি লাভ করেন ১৯৬২ খ্রিস্টাব্দে।   কর্মজীবন  অনাদিনাথ দাঁ  কলকাতা বিশ্ববিদ্যালয়ের 'রেডিও ফিজিক্স অ্যান্ড ইলেক্ট্রনিকস্' বিভাগে অধ্যাপনা দিয়েই কর্মজীবন শুরু করেন এবং দীর্ঘ ৩৭ বৎসর অধ্যাপনা করেছেন ও ১৯৮৪-৮৬ খ্রিস্টাব্দে বিভাগীয় প্রধান ছিলেন। তাছাড়া ১৯৭১ খ্রিস্টাব্দ হতে একুশ বৎসর তিনি ইউ জি সি প্রফেসর ছিলেন। অধ্যাপক অনাদিনাথ দাঁ কলকাতা বিশ্ববিদ্যালয়ের সিন্ডিকেটের সদস্য এবং বিশ্ববিদ্যালয়ের সায়েন্টিফিক ইনস্টুমেনটেশন সেন্টারের দায়িত্বেও ছিলেন। তিনি সত্যেন্দ্রনাথ বসু প্রতিষ্ঠিত  বঙ্গীয় বিজ্ঞান পরিষদের সভাপতি ছিলেন।  অধ্যাপক অনাদিনাথ বিজ্ঞান বিষয়ে নানা প্রবন্ধ ইংরাজী ও বাংলা উভয় ভাষাতেই রচনা করেছেন। অধিকাংশ লেখা 'সায়েন্স অ্যান্ড কালচার' এবং বাংলা ভাষার পত্রিকা জ্ঞান ও বিজ্ঞান -এ প্রকাশিত হয়েছে। তার রচিত উল্লেখযোগ্য গ্রন্থগুলি হল-  ইলেক্ট্রনিকস্ (১৯৯৮) পশ্চিমবঙ্গ রাজ্য পুস্তক পর্ষদ, কলকাতা   ফান্ডামেন্টালস্ অফ ইলেক্ট্রনিকস্ অ্যান্ড রেডিও ইঞ্জিনিয়ারিং  ভ্যালুজ অ্যান্ড ফান্ডামেন্টালস্ অফ ইলেক্ট্রনিকস্   সম্মাননা   ১৯৬২ খ্রিস্টাব্দে অনাদিনাথ ইনস্টিটিউট অফ ইলেক্ট্রনিকস্ অ্যান্ড রেডিও ইঞ্জিনিয়ারস্ এর 'জে সি বসু পুরস্কার' এবং 'ইউ কে অ্যাওয়ার্ড' লাভ করেন।  বাংলা ভাষায় রচিত ইলেক্ট্রনিকস্ গ্রন্থটির জন্য তিনি ১৯৮২ খ্রিস্টাব্দে পশ্চিমবঙ্গ সরকারের রবীন্দ্র পুরস্কার লাভ করেন।  অধ্যাপক ড.অনাদিনাথ দাঁ ভারতের 'দ্য ইনস্টিটিউশন অফ ইলেক্ট্রনিকস্ অ্যান্ড টেলিকমিউনিকেশন ইঞ্জিনিয়ারস্' ফেলো নির্বাচিত হয়েছিলেন।  ইন্ডিয়ান সায়েন্স নিউজ অ্যাসোসিয়েশনের আজীবন সদস্য,  'পশ্চিমবঙ্গ আকাদেমি অফ সায়েন্স অ্যান্ড টেকনোলজি'-র প্রতিষ্ঠাতা-সদস্য   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি বিজ্ঞানী বিষয়শ্রেণী:রবীন্দ্র পুরস্কার বিজয়ী বিষয়শ্রেণী:বাঙালি লেখক বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের শিক্ষক
ঢাকা বাংলাদেশের রাজধানী।  ঢাকার অন্যান্য ব্যবহার:  স্থানসমূহ বাংলাদেশ  ঢাকা জেলা, বাংলাদেশের একটি জেলা  ঢাকা বিভাগ, বাংলাদেশের একটি বিভাগ  পাকিস্তান  Ghora Dhaka, a mountain resort town  Kala Dhaka, a mountain range and tribal area of the Mansehra District  Sra Dhaka,  a village in the Balochistan province  ভারত  Dhaka (Vidhan Sabha constituency) in Bihar  Dhaka (village), in North Western Delhi  Dhaka, East Champaran, a town and a notified area in Bihar  অন্যান্য  Dhaka (clan), a clan of Jat people in India  ঢাকা (চলচ্চিত্র), মার্কিন অ্যাকশনধর্মী চলচ্চিত্র  আরও দেখুন  ডাকার, সেনেগালের রাজধানী
শিনকাই জাহিন করোখাইল () হলেন একজন আফগান রাজনীতিবিদ এবং অধিকারকর্মী। তিনি মূলত নারীদের রাজনৈতিক প্রতিনিধিত্বকারী হিসেবে এবং শিশুদের সুরক্ষা নিয়ে কাজ করেন। তিনি কানাডায় আফগানিস্তানের রাষ্ট্রদূত হিসেবেও দায়িত্বপালন করেছেন। alt=শিনকাই করোখাইল|থাম্ব|শিনকাই করোখাইল  প্রাথমিক জীবন  কারোখাইল আফগানিস্তানের কাবুলে পুশতু পিতামাতার ঘরে জন্মগ্রহণ করেন। তিনি কাবুল বিশ্ববিদ্যালয়ের মেডিকেল কলেজ থেকে পড়াশুনা করেন এবং সেখান থেকে মেডিকেল ডিগ্রী লাভ করেন। এছাড়া তিনি পাকিস্তানের ইসলামাবাদের জাতীয় আধুনিক ভাষা ইনস্টিটিউট থেকে ইংরেজিতে ডিপ্লোমা অর্জন করেন। তিনি দারি, পশতু, ফার্সি, উর্দু এবং ইংরেজিতে কথা বলেন।  রাজনৈতিক জীবন  আফগানিস্তানের জাতীয় সংসদে কাবুল জনগণের প্রতিনিধিত্ব করতে, কারোখাইল ২০০৫ সালে সংসদ সদস্য হিসেবে নির্বাচিত হন। তিনি ২০১০ সালের সংসদ নির্বাচনে পুনরায় নির্বাচিত হন। তিনি সংসদীয় মহিলা ককেশাস কমিটির একজন সদস্য ছিলেন এবং বাজেট ও অর্থ কমিটিতে দায়িত্ব পালন করেছেন।  কারোখাইল নারী অধিকার, সংঘাত প্রতিরোধ ইত্যাদি কর্মসূচী নিয়ে কাজ করেছেন।  ১৯৯১ সালে, তিনি ও আরও কয়েকজন মিলে আফগান মহিলা শিক্ষা কেন্দ্র প্রতিষ্ঠা করেন, এখানে তিনি প্রথমে শিক্ষিকারূপে কাজ কাজ করেন ও পরবর্তী বছরগুলোতে অন্যান্য পদে কাজ করেন। ২০০২ সালে, তিনি এনজিওটির পরিচালক হন।  কারোখাইল শিয়া পারিবারিক আইনের বিতর্কিত খসড়ার বিরোধিতা করেন। বৈবাহিক ক্ষেত্রে নারীদের অনেক অধিকার থেকে বঞ্চিত করবে বিধায় খসড়াটি নিয়ে বিতর্ক হয়। আন্তর্জাতিক সংবাদের শিরোনাম হবার পর, আরো গ্রহণযোগ্য করতে পরে খসড়া আইনটিতে বেশ কিছু সংশোধনী করা হয়।  তিনি নারী নির্যাতন বিল নিয়ে কাজ করা কয়েকজনের অন্যতম ছিলেন, বিলটি ২০০৯ সালে আফগানিস্তানের রাষ্ট্রপতি কর্তৃক অনুমোদিত হয়।   পুরস্কার  ২০১২ সালে মূল্যবোধ-ভিত্তিক নেতৃত্বের জন্য, তিনি ইস্ট ওয়েস্ট ইনস্টিটিউট থেকে প্রথম এইচ.এইচ. শেখ ফাতিমা বিনতে মোবারক পুরস্কার পেয়েছিলেন।   তথ্যসূত্র    বহিঃসংযোগ    আফগান নারী শিক্ষা কেন্দ্র   স্বচ্ছতা এবং জবাবদিহিতার জন্য আফগানদের জোট   আফগান নারী নেটওয়ার্ক  শান্তি প্রশিক্ষণ ও গবেষণা সংস্থা   বিষয়শ্রেণী:জীবিত ব্যক্তি বিষয়শ্রেণী:পশতু ব্যক্তি বিষয়শ্রেণী:রাজনীতিতে আফগান নারী বিষয়শ্রেণী:আফগানিস্তানের দ্বন্দ্ব (১৯৭৮–বর্তমান) বিষয়শ্রেণী:কাবুলের ব্যক্তি বিষয়শ্রেণী:আফগান নারী রাষ্ট্রদূত বিষয়শ্রেণী:কানাডায় আফগানিস্তানের রাষ্ট্রদূত বিষয়শ্রেণী:পশতু নারী বিষয়শ্রেণী:২১শ শতাব্দীর আফগান নারী রাজনীতিবিদ বিষয়শ্রেণী:২১শ শতাব্দীর আফগান রাজনীতিবিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। প্রথম তথ্যসূত্র স্প্যাম যা ব্যবহারকারী পূর্বেও বিজ্ঞাপন দেওয়ার চেষ্টা করেছেন। বাকীগুলো তাৎপর্যপূর্ণ নয় অথবা অনির্ভরযোগ্য। পরিষ্কার বিজ্ঞাপন। ~ যুদ্ধমন্ত্রী আলাপ ১৯:৪১, ২৪ জুন ২০২০ (ইউটিসি) আতা সরকার   – (অপসারণের প্রস্তাবনা দেখুনলগ দেখুন) () উল্লেখযোগ্যতা পূরণে ব্যর্থ। সাহিত্যকর্মের জন্য উল্লেখযোগ্য কোনো সম্মাননা পাননি। নকীব সরকার বলুন... ১৭:২৭, ২৪ জুন ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
শাওন সিংহ রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত।পশ্চিমবঙ্গে দুর্দিনে কংগ্রেস, ঘর গোছাচ্ছে তৃণমূল তিনি ২০১১ সাল থেকে ২০২১ সাল পর্যন্ত পশ্চিমবঙ্গ বিধানসভায় মুর্শিদাবাদ বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:১৯৭৩-এ জন্ম
আথাবাস্কা পর্বত কানাডার আলবার্টা প্রদেশের জেসপার জাতীয় উদ্যানের কলাম্বিয়া বরফক্ষেত্রে আথাবাস্কা ও সাসকাচ্যুয়ান হিমবাহের মধ্যবর্তী স্থানে অবস্থিত একটি হিমবাহ পর্বত। আথাবাস্কা নামটি উডস ক্রি ভাষা'র 'aðapaskāw'(উচ্চারণঃ আথাপাস্কো) হতে এসেছে, যার অর্থ- ''এক এরপর এক বৃক্ষ'', শব্দটি এই নদী দুই তীরের কিছুদূর পরপর বিচ্ছিন্ন ও অনিয়মিত উদ্ভিদের সারিকে নির্দেশ করে। যা মূলত আথাবাস্কা হ্রদের চারপাশের পরিবেশের বর্ণনা হতে উদ্ভূত। আথাবাস্কা পর্বত আরোহণযোগ্য, এটির উচ্চতা ৩,৪৯১ মিটার (১১,৪৫৩ ফুট)। ইংলিশ পর্বতবিদ জন নরম্যান কলি ও হারম্যান উলি ১৮৯৮ সালের ১৮ আগস্ট, এই পর্বতে প্রথম আরোহণ করেন এবং জন নরম্যান কলি আথাবাস্কা পর্বত নামকরণ করেন।   ভৌগোলিক বৈশিষ্ট্য  আথাবাস্কা পর্বত কলাম্বিয়া বরফক্ষেত্রকে ঘিরে রাখা পর্বতগুলির একটি। আথাবাস্কা ও সাসকাচ্যুয়ান হিমবাহের মধ্যবর্তী স্থানে অবস্থিত পর্বতটির উচ্চতা ৩,৪৯১ মিটার (১১,৪৫৩ ফুট)। অ্যানড্রোমিডা এর নিকটতম পর্বত। পর্বতটি আলবার্টার মহাসড়ক ৯৩ হতে দেখা যায়। সাসকাচ্যুয়ান হিমবাহ এর মূল উপত্যাকা।   আরোহণ পথ  পর্বতারোহীরা আথাবাস্কা পর্বত নিয়মিত আরোহণ করেন। সাধারণত বছরের জুন থেকে সেপ্টেম্বর মাস আথাবাস্কা আরোহণের উপযুক্ত সময়। আথাবাস্কা পর্বতের চূড়ায় আরোহণের কয়েকটি পথ আছে। পথগুলির মধ্যে সিলভারহর্ন ও পর্বতের উত্তরমুখ সবচেয়ে বেশি জনপ্রিয়। এই পথগুলি পর্বতারোহণ পথের ধরন অনুযায়ী দ্বিতীয় গ্রেডের পথ। এছাড়াও অন্যান্য গতায়নপথের মধ্যে পর্বতেরউত্তর হিমবাহ, উত্তর শৈলশিরা, এএ কোল, আওয়ারগ্লাস (৩০০মি) পথগুলিও আবহাওয়া ও অবস্থাভেদে পর্বতারোহীরা ব্যবহার করে থাকেন।  আথাবাস্কা পর্বতের অনন্য বৈশিষ্ট্য হলো, এর চূড়ার কাছেই অনেকটা 'শিং' আকৃতির খাড়া অংশ, 'সিলভারহর্ন' নামে পরিচিত।যদিও এই পথে আবহাওয়াগত সতর্কতা অবলম্বন করতে হয়। এই খাড়া অংশের পাশদিয়ে পর্বতটির চূড়া আরোহণের পথটি সবচেয়ে সহজ হিসেবে বিবেচিত।   চিত্রশালা    আরও দেখুন    আথাবাস্কা হ্রদ  আথাবাস্কা নদী  আথাবাস্কা গিরিপথ   তথ্যসূত্র   বিষয়শ্রেণী:আথাবাস্কা বিষয়শ্রেণী:আলবার্টার পর্বত বিষয়শ্রেণী:জেসপার জাতীয় উদ্যানের পর্বত
__NOTOC__ thumb|যুবক নীরো এবং অগ্রিপ্পিনার মুদ্রা ৫৯ জুলীয় বর্ষপঞ্জীর একটি সাধারণ বছর যেটি সোমবার দিয়ে শুরু। সেই সময়ে এই বছর কাপিতো ও আপ্রোনিয়ানাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮১২ বছর; রোম প্রতিষ্ঠার বছর)। এই বছরকে ৫৯ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু   তথ্যসূত্র   বিষয়শ্রেণী:৫৯  als:50er#59
হিমাচল প্রদেশ রাজভবন যা পূর্বে ব্যারেন্স আদালত ছিল, হচ্ছে হিমাচল প্রদেশের রাজ্যপালদের সরকারি বাসভবন। এটি হিমাচল প্রদেশের রাজধানী শিমলায়  অবস্থিত।   ইতিহাস  বর্তমান সময়ের রাজভবনটি পূর্বে ব্যারেন্স আদালত নামে পরিচিত ছিল। ১৯৭১ সালে হিমাচল যখন পূর্ণাঙ্গ প্রদেশ হিসেবে আত্মপ্রকাশ করে, তখন পিটারহোফ রাজভবন হিসেবে ব্যবহৃত হত। একটি অগ্নিকান্ডে ভবনটি ক্ষতিগ্রস্ত হবার পর, এই রাজভবনকে সরিয়ে ব্যারেন্স আদালত ভবনে নিয়ে আসা হয়।Peterhoff (Old Raj Bhavan At Chauramaidan), Governor House, Himachal Pradesh  ব্রিটিশ ভারতের প্রধান সেনাপতি এডওয়ার্ড ব্যারেন্স-এর নামানুসারে রাজভবনটির নামকরণ করা হয়। এটি একটি নব্য-টিউডর কাষ্ঠ-কাঠামোর ভবন।  আরো দেখুন  ব্রিটিশ ভারত সাম্রাজ্যের সরকারি বাসভবন  তথ্যসূত্র  বহিঃসংযোগ  বিষয়শ্রেণী:শিমলার ভবন ও স্থাপনা বিষয়শ্রেণী:ভারতের রাজ্যপালদের বাসভবন বিষয়শ্রেণী:১৯৮১-এ হিমাচল প্রদেশে প্রতিষ্ঠিত